open-index/open-wikipedia-markdown huggingface dataset:
Πανελλήνιο πρωτάθλημα ανώμαλου δρόμου ανδρών 1911

Tο **Ε΄ [[Πανελλήνιο πρωτάθλημα ανώμαλου δρόμου ανδρών]] του 1911** διεξήχθη την Κυριακή 3 Απριλίου 1911, στην Αθήνα με την εκκίνηση και τον τερματισμό να γίνονται στο Παναθηναϊκό Στάδιο. Νικητής αναδείχθηκε ο **[[Εθνικός Γ.Σ.]]** και κατέκτησε το επαμειβόμενο κύπελλο του Βασιλιά της Ιταλίας Βιτόριο Εμμανουήλ για δεύτερη συνεχόμενη χρονιά.

## Χρονικό του αγώνα

Ο ωραίος καιρός συνέβαλε ώστε στο Στάδιο να προσέλθει αρκετό πλήθος φιλάθλων. Την Ελλανόδικο Επιτροπή αποτελούσαν οι: Π. Καλλιγάς, Λ. Μερκάτης, Π. Σκουζές, Ε. Στάης. Μετείχαν 40 αθλητές: 14 του Εθνικού Γ.Σ., 6 του Ο.Φ. Πειραιώς και 20 μεμονωμένοι φίλαθλοι.

Η διαδρομή είχε συνολικό μήκος 12.000μ και περιγράφεται ως εξής. Η εκκίνηση δόθηκε στο Παναθηναϊκό Στάδιο και οι δρομείς βγήκαν από την ΒΑ κρύπτη προς το λόφο του Αρδηττού. Κατευθύνθηκαν αριστερά προς τη Γέφυρα του Παγκρατίου, τη διέσχισαν και συνέχισαν προς το δρόμο που διέρχεται πίσω από το Δημοτικό Σχολείο και οδηγεί προς το Στρατιωτικό Αρτοποιείο και την οικία Βερδή. Στη συνέχεια έφτασαν στην οδό Γουδή και στους εκεί στρατώνες (σημερινό ΚΕΙΠΠ) και προχώρησαν προς το Νοσοκομείο Παίδων, συνέχισαν προς την Ιερατική Σχολή (Ριζάρειο), τη Γέφυρα του Πτωχοκομείου, την οικία Θων και έστριψαν αριστερά με πορεία και πάλι προς το Νοσοκομείο Παίδων (τη δυτική πλευρά του) και επέστρεψαν στο Στάδιο εισερχόμενοι από τα προπύλαια.

Στη νικήτρια ομάδα των αγώνων απονεμήθηκε το βαρύτιμο ασημένιο Κύπελλο, επίχρυσο εσωτερικά, που είχε προσφέρει ο Ιταλός βασιλέας Βιτόριο Εμμανουέλε. Το κατέκτησε ο **[[Εθνικός Γ.Σ.]]** για δεύτερη συνεχόμενη χρονιά και έθεσε υποψηφιότητα να το κατακτήσει μόνιμα, εφόσον το κατακτούσε και την επόμενη χρονιά, αφού σύμφωνα με τον κανονισμό το κύπελλο έπαιρνε οριστικά η ομάδα που θα το κέρδιζε σε τρεις συνεχόμενες διοργανώσεις. Μετά τη λήξη του αγώνα οι υπεύθυνοι της Επιτροπής Ολυμπιακών Αγώνων ανήγγειλαν το αποτέλεσμα τηλεγραφικά στον βασιλιά της Ιταλίας. Νικητής του ατομικού αγωνίσματος ήταν ο Στυλιανός Δημητρίου.

## Τα αποτελέσματα

1 Οι πόντοι (αρνητικοί) υπολογίζονταν από το άθροισμα των θέσεων κατάταξης των αθλητών της ομάδας. Το μικρότερο άθροισμα αναδείκνυε το νικητή.

## Πηγές

* εφ. "Σκριπ", 4/4/1911.
* εφ. "Εμπρός", 4/4/1911.

Κατηγορία:Στίβος το 1911
Ανδρων
Κατηγορία:Διοργανώσεις στίβου στην Αθήνα
ΣΙ

Ο όρος, λέξη και συντομογραφία **ΣΙ** ή **Σι** ή **σι** μπορεί να αναφέρεται:

*Στη Σχολή Ικάρων.
*Στη νότα Σι, γράφεται και **Σι** και **σι**
*Στο γράμμα του λατινικού αλφαβήτου C
*Ως ΣΙ΄ ή **σι΄** στον αριθμό 210 στο ελληνικό σύστημα αρίθμησης.
*Στο Σι, ρωσική λαχανόσουπα
Ευελπίδων

Η λέξη **Ευελπίδων** μπορεί να αναφέρεται:

*Στη Στρατιωτική Σχολή Ευελπίδων
*Στην **Ευελπίδων**, ως γεωγραφικό προσδιορισμό από την οδό που βρίσκεται η πλειονότητα των Ελληνικών δικαστηρίων
Ντο

Η λέξη  **Ντο** ή **ΝΤΟ** μπορεί να αναφέρεται:

## Μουσική
*Στη νότα Ντο.
*Στο κλειδί του Ντο.

## Δείτε επίσης

* DO
FA

Η συντομογραφία λατινικών χαρακτήρων **FA** (στην αγγλική γλώσσα προφέρεται εφ-έι) μπορεί να αναφέρεται:

## Ποδόσφαιρο
* Στην The Football Association (The FA), την ποδοσφαιρική ομοσπονδία Αγγλίας.
* Στο FA Trophy (Football Association), ποδοσφαιρική διοργάνωση κυπέλλου στην Αγγλία.
* Στο Κύπελλο Αγγλίας (FA Cup).
* Στο Κύπελλο Ερασιτεχνών Αγγλίας, (FA Amateur Cup).
* Στον FA Community Shield, ποδοσφαιρικό αγώνα.

## Μονάδες μέτρησης & πληροφορική
* Στo fΑ, μονάδα μέτρησης έντασης ρεύματος (femtoAmpere) που ισοδυναμεί με 10-15 Ampere.
* Στον FA<Sub>16</sub>, δεκαεξαδικό αριθμό που αντιστοιχεί στον αριθμό 250 στο δεκαδικό σύστημα.

## Δείτε επίσης
* Το πρόγραμμα ανάπτυξης του μαχητικού Sukhoi PAK FA
SW

Η συντομογραφία λατινικών χαρακτήρων **SW** (στην αγγλική γλώσσα προφέρεται ες-ντάμπλγιου) μπορεί να αναφέρεται:

*Ως **SW** 
** Στα Βραχέα κύματα (**S**hort **W**aves), ραδιοφωνικά κύματα.
** Στη γεωγραφική κατευθύνση Νοτιοδυτικός (**S**outh**W**est).
** Στη  χώρα Σουηδία κατά FIPS country code.
** Στο λογισμικό, (**S**oft**W**are)
** Στον τύπο αμαξώματος αυτοκινήτου **S**tation **W**agon.
** Στο Σαμπ-γούφερ (**S**ub **W**ofer) ειδικό ηχείο για χαμηλές συχνότητες.
** Στην αεροπορική εταιρεία Air Namibia

*Ως **sw** στη Σουαχίλι γλώσσα κατά ISO 639 alpha-2 code
*Ως **S&W** στην εταιρεία Smith & Wesson
Γαστρονομία

Γενικά με τον ελληνικό όρο **γαστρονομία** (< γαστρο- (< γαστήρ, γαστρός = κοιλιά) + -νομία < νέμω), διεθνή σήμερα, χαρακτηρίζεται η τέχνη απόλαυσης εκλεκτής τροφής, στην οποία και συμπεριλαμβάνεται όχι μόνο η επιλογή και η παρασκευή της τροφής αλλά και το σερβίρισμα της. Σύμφωνα με τον πρώτο ορισμό που έδωσε ο διάσημος Γάλλος γαστρονόμος του 18ου αιώνα Ζαν-Αντέλμ Μπριγιά-Σαβαρέν: "Γαστρονομία είναι η βαθιά γνώση όλων όσων αφορούν την διατροφή του ανθρώπου". Σήμερα ορίζεται γενικά ως τέχνη και επιστήμη της ανθρώπινης διατροφής.

Στο διάβα των αιώνων οι γαστρονομικές συνήθειες των διαφόρων λαών αποτέλεσαν πολιτιστικό δεσμό ίσως ισχυρότερα από γλωσσικό, ή άλλου είδους επίδραση. Σήμερα οι διάφοροι λαοί μπορούν ακόμα και να διακριθούν ανάλογα με τις γαστρονομικές συνήθειές τους, ιδιαίτερα διακριτές των βορείων περιοχών, της Ασίας, της Μέσης Ανατολής, της Μεσογείου, της Λατινικής Αμερικής κ.λπ. που η κύρια διαφορά τους προέρχεται από την τοπική παραγωγή π.χ. του ρυζιού στην Άπω Ανατολή, των μπαχαρικών στη ΝΑ. Ασία, του ελαιόλαδου στη Μεσόγειο, ο αραβόσιτος στη Λατινική Αμερική κ.λπ.

## Πηγές
* "Εγκυκλοπαίδεια Πάπυρος Larousse Britannica" τομ.16ος, σελ.214.
Ιατρική Σχολή Πανεπιστημίου Ιωαννίνων

Η Ιατρική Σχολή του Πανεπιστημίου Ιωαννίνων αποτελείται από τους εξής 7 τομείς:
* Λειτουργικός - Κλινικοεργαστηριακός τομέας
* Μορφολογικός - Κλινικοεργαστηριακός τομέας
* Τομέας Κοινωνικής Ιατρικής & Ψυχικής Υγείας
* Χειρουργικός Τομέας
* Τομέας Υγείας του Παιδιού
* Παθολογικός Τομέας
* Τομέας Νευρικού Συστήματος & Αισθητηρίων Οργάνων
Η ελάχιστη δυνατή διάρκεια φοίτησης στη σχολή είναι 6 χρόνια. Σκοπός της σχολής είναι να προσφέρει στους φοιτητές ολοκληρωμένη, θεωρητική και πειραματική γνώση του ανθρώπινου οργανισμού στη φυσιολογική και παθολογική του κατάσταση και να τους παράσχει άρτια επιστημονική κατάρτιση για το ιατρικό λειτούργημα που θα ασκήσουν στη σταδιοδρομία τους. Επίσης, στη σχολή λειτουργούν τα ακόλουθα Προγράμματα Μεταπτυχιακών Σπουδών:
* Κοινωνική Ψυχιατρική - Παιδοψυχιατρική
* Βιοτεχνολογία
* Νοσηλευτική Παθολογία
* Αντιμετώπιση του Πόνου
* Οργάνωση και Διοίκηση Υπηρεσιών Υγείας - Πληροφορική της Υγείας
* Ιατρική Φυσική - Ακτινοφυσική
* Σύγχρονες Ηλεκτρονικές Τεχνολογίες
* Πιστοποίηση αγροτικών προϊόντων ποιότητας

Κατηγορία:Πανεπιστήμιο Ιωαννίνων
Άρχερμος

Ο **Άρχερμος** υπήρξε αρχαίος Έλληνας γλύπτης, από το νησί της Χίου που δραστηριοποιήθηκε στο δεύτερο μισό του 6ου αιώνα π.Χ..  Είναι ένας από τους λίγους γλύπτες της αρχαϊκής περιόδου για τον οποίο υπήρξαν αναφορές σε λογοτεχνικές πηγές και επιγραφές. 

## Βιογραφία
Γεννήθηκε στη Χίο και ήταν εγγονός του Μέλαντα και γιος του Μικκιάδη, αμφότεροι γλύπτες. Ο Πλίνιος ο Πρεσβύτερος αναφέρει ότι έργα του Άρχερμου βρίσκονταν στη Δήλο. Από σχολιαστή της κωμωδίας *[[Όρνιθες (κωμωδία)|Όρνιθες]]* του Αριστοφάνη πληροφορούμαστε ότι πρώτος αυτός παράστησε τη Νίκη με φτερά. Το όνομά του μνημονεύεται σε επιγραφή σε βάση αγάλματος που βρέθηκε στη Δήλο και κοντά σε γλυπτό μιας φτερωτής Νίκης που σήμερα φυλάσσεται στο Εθνικό Αρχαιολογικό Μουσείο. Επίσης μνημονεύεται σε επιγραφή που βρέθηκε στην Ακρόπολη, ώστε ο Άρχερμος ή εργάζονταν εκεί, ή κατασκεύαζε τα αγάλματά του στη Χίο και τα έστελνε στην Ακρόπολη. 

Γιοί του ήταν ο Βούπαλος και ο Άθηνις, όπως μας αναφέρει ο Πλίνιος.

## Δείτε επίσης
* Νίκη (Εθνικό Αρχαιολογικό Μουσείο αρ. 21)

## Παραπομπές


## Πηγές

* 

Κατηγορία:Αρχαίοι Έλληνες γλύπτες
Κατηγορία:Αρχαίοι Χίοι
Steve Harley & Cockney Rebel

thumb|right|250px|Οι Cockney Rebel το 1974

Οι **Cockney Rebel** ή **Steve Harley & Cockney Rebel** ή **Steve Harley and the Cockney Rebel** υπήρξε θρυλικό βρετανικό συγκρότημα ροκ μουσικής, που πρωτοεμφανίστηκε στις αρχές τις δεκαετίας του 1970. 
## Χρονικό
Ιδρυτής του συγκροτήματος ήταν ο Στιβ Χάρλεϊ (1951-2024), ένας νεαρός από το Λονδίνο, που είχε ξεκινήσει από τη δεκαετία του 1960 να παίζει μουσική μαζί με τον Τζων Κρόκερ. Έπαιξαν το 1972 ως συνοδοί του The Jeff Beck Group. Απόκτησαν τον δικό τους ήχο χάρη στο βιολί αντί για ηλεκτρική κιθάρα. Υπέγραψαν συμβόλαιο με την ΕΜΙ, και το πρώτο τους σινγκλ "Sebastian" έγινε αμέσως διεθνής επιτυχία. Ακολούθησαν τα σημαντικά LP *[[The Human Menagerie]]* το 1973, *[[The Psychomodo]]*, *[[The Best Years of Our Lives]]* και το ζωντανό *[[Face to Face: A Live Recording]]*.

## Εξωτερικοί σύνδεσμοι

* Επίσημη ιστοσελίδα του Steve Harley

Κατηγορία:Βρετανικά rock συγκροτήματα
Τζο Κόκερ

Ο **Τζον Ρόμπερτ «Τζο» Κόκερ** (αγγλ.: *John Robert "Joe" Cocker*, OBE, 20 Μαΐου 1944 – 22 Δεκεμβρίου 2014) ήταν Άγγλος μουσικός και τραγουδιστής. Είναι γνωστός για το χαρακτηριστικό γρέζι της φωνής του, τις σπασμωδικές κινήσεις του σώματός του ενώ ερμήνευε και τις ποικίλες επιτυχημένες και καθοριστικές διασκευές δημοφιλών τραγουδιών.

Η διασκευή του Κόκερ στο τραγούδι των Beatles *«With a Little Help from My Friends»* έφτασε στο νούμερο ένα των βρετανικών τσαρτς το 1968. Ερμήνευσε το τραγούδι ζωντανά στο Γουντστοκ το 1969 και στους Εορτασμούς για το Χρυσό Ιωβηλαίο της Βασίλισσας Ελισάβετ Β' το 2002. Η δική του βερσιόν αποτέλεσε και το κομμάτι των τίτλων της τηλεοπτικής σειράς *«The Wonder Years»* (1988–1993). Η διασκευή που πραγματοποίησε το 1974 στο τραγούδι *«You Are So Beautiful»* έφτασε στο νούμερο πέντε των αμερικανικών τσαρτς. Στον Κόκερ απονεμήθηκαν πολυάριθμα βραβεία, μεταξύ των οποίων περιλαμβάνεται ένα Γκράμι το 1983 για το *«Up Where We Belong»*, ντουέτο με τη Τζένιφερ Ουάρνς που έφτασε στην κορυφή των αμερικανικών τσαρτς.

Το 1993 υπήρξε υποψήφιος στα Brit Awards για το βραβείο του καλύτερου άρρενα καλλιτέχνη της χρονιάς. Το 2007 παρέλαβε στη γενέτειρά του χάλκινη τιμητική πλακέτα, ενώ το 2008 εντάχθη στο Τάγμα της Βρετανικής Αυτοκρατορίας σε επίσημη τελετή στα Ανάκτορα του Μπάκιγχαμ για την προσφορά του στη μουσική. Ο Κόκερ βρίσκεται στο νούμερο 97 της λίστας με τους 100 σημαντικότερους τραγουδιστές που έχει δημοσιεύσει το περιοδικό Rolling Stone.

## Παραπομπές


Κατηγορία:Άγγλοι τραγουδιστές
Κατηγορία:Βρετανοί κιθαρίστες
Κατηγορία:Βραβευμένοι με Grammy
Στέφανος Τζουμάκας

Ο **Στέφανος Τζουμάκας** (Καταρράκτης Άρτας, 1946) είναι Έλληνας δικηγόρος, ιδρυτικό μέλος, βουλευτής και υπουργός του ΠΑ.ΣΟ.Κ και στη συνέχεια, στέλεχος του ΣΥΡΙΖΑ-Π.Σ.

## Βιογραφικό
Γεννήθηκε το 1946 στον Καταρράκτη Άρτας. Σπούδασε στη Νομική Σχολή του Πανεπιστημίου Αθηνών. Το 1973 ήταν από τους πρωταγωνιστές της κατάληψης της Νομικής και στη συνέχεια της εξέγερσης του Πολυτεχνείου ενάντια στη Χούντα των Συνταγματαρχών. Για μεγάλο διάστημα δρούσε στην παρανομία, και τελικά συνελήφθη. Υπέστη βασανιστήρια στο ΕΑΤ-ΕΣΑ, από το οποίο εξήλθε με ρήξη αριστερού πνεύμονα, σπασμένα πλευρά, και ακατάσχετες αιμοπτύσεις. Βγήκε ξανά στην παρανομία. Τον Ιούλιο του 1974 εγκατέλειψε το καθεστώς παρανομίας και εμφανίστηκε οικειοθελώς σε στρατιωτική μονάδα μόλις κηρύχτηκε η επιστράτευση για να πολεμήσει εθελοντικά στην Κύπρο, αλλά οι καταρρέοντες τότε χουντικοί αξιωματικοί αρνήθηκαν να τον δεχτούν στο στράτευμα.

Ιδρυτικό μέλος του ΠΑΣΟΚ, διετέλεσε πρόεδρος της ΕΦΕΕ και γραμματέας της Νεολαίας ΠΑ.ΣΟ.Κ.. Από το 1981 ως το 2007 ήταν βουλευτής Β' Αθηνών και το ίδιο διάστημα διετέλεσε υφυπουργός Μεταφορών και Επικοινωνιών (1986-1988), υφυπουργός Παιδείας (1988), υπουργός Εργασίας (1995-1996) και υπουργός Γεωργίας (1996-1998). Για πολλά χρόνια ήταν μέλος της Κεντρικής Επιτροπής και του Εκτελεστικού Γραφείου.

Στις 12 Ιανουαρίου 2012 ανακοίνωσε την υποψηφιότητά του για την ηγεσία του ΠΑΣΟΚ.

Στις 24 Ιουλίου του 2013 ανακοίνωσε ότι θα προβεί σε ίδρυση νέου πολιτικού φορέα, υπογράφοντας δελτίο τύπου ως «Πρωτοβουλία για την Ίδρυση Σοσιαλιστικού Κόμματος», το οποίο στην πορεία μετονομάστηκε ως Σοσιαλιστικό Κόμμα. Το κόμμα συμμετείχε στις ευρωεκλογές του 2014 συγκεντρώνοντας 11.062 ψήφους που αντιστοιχούν στο 0,19% των εγκύρων ψήφων. Το 2019 συνεργάστηκε με το ΣΥΡΙΖΑ, κατόπιν πρόσκλησης του Αλέξη Τσίπρα σε συστράτευση όλων των δημοκρατικών δυνάμεων και το 2022 ορίστηκε επικεφαλής της Επιτροπής Πολιτικής Στρατηγικής και Ανάλυσης. 

Κατέθεσε την υποψηφιότητά του για πρόεδρος του κόμματος μετά την παραίτηση του Αλέξη Τσίπρα. Στις εσωκομματικές εκλογές που ακολούθησαν τον Σεπτέμβριο του 2023, κατατάχτηκε στην πέμπτη και τελευταία θέση, με ποσοστό 1.3%, δηλ. 1.917 ψήφους.  

Στις 20 Οκτωβρίου 2023 παραπέμφθηκε στην επιτροπή δεοντολογίας του ΣΥΡΙΖΑ-Π.Σ., μετά από απόφαση του νέου προέδρου του κόμματος, Στέφανου Κασσελάκη. Τελικά, αποχώρησε αυτοβούλως από το κόμμα, στις 12 Νοεμβρίου κατά τη διάρκεια της συνεδρίασης της Κεντρικής Επιτροπής του ΣΥΡΙΖΑ-Π.Σ.
Στις 7 Δεκεμβρίου 2024 και μετά από πρόσκληση του νεοεκλεγέντα προέδρου του κόμματος, Σωκράτη Φάμελλου, στους αποχωρήσαντες, επέστρεψε και παρέστη ως μέλος στην Κ.Ε. του ΣΥΡΙΖΑ-Π.Σ.

## Εξωτερικοί σύνδεσμοι
* Συνέντευξη του Στέφανου Τζουμάκα στον Στέλιο Κούλογλου
* Ιστοσελίδα του Σοσιαλιστικού Κόμματος

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Έλληνες αρχηγοί κομμάτων
Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υπουργοί Εργασίας και Κοινωνικών Ασφαλίσεων
Κατηγορία:Έλληνες υπουργοί Γεωργίας
Κατηγορία:Έλληνες υφυπουργοί Παιδείας και Θρησκευμάτων
Κατηγορία:Έλληνες υφυπουργοί Μεταφορών και Επικοινωνιών
Κατηγορία:Πολιτικοί του ΣΥΡΙΖΑ
Αρχαιολογικό Μουσείο Αγίου Νικολάου

Το **Αρχαιολογικό Μουσείο του Αγίου Νικολάου** είναι αρχαιολογικό μουσείο που βρίσκεται στον Άγιο Νικόλαο στην Κρήτη.

## Ίδρυση του Μουσείου
αριστερά|μικρογραφία|340x340εσ
Ιδρύθηκε το 1970 και φιλοξενεί ευρήματα από την νεολιθική εποχή, την Μινωική εποχή και μέχρι τους ελληνορωμαϊκούς χρόνους. 
Αποτελείται από οκτώ εκθεσιακούς χώρους και μεταξύ των πιο γνωστών εκθεμάτων της είναι η θεά της Μύρτου, ένα δοχείο για σπονδές με μορφή γυναίκας που ανακαλύφθηκε στον οικισμό της Εποχής του Χαλκού στο Φούρνο, κοντά στη Μύρτο.  Το μουσείο επίσης περιέχει σημαντικά δείγματα της  Δαιδαλικής  Περιόδου   που χρονολογούνται στον 7ο αιώνα π.Χ., κυρίως το κεφάλι ενός πήλινου αγάλματος γυναίκας που βρίσκεται κοντά στη Σητεία.

## Πρώτη αίθουσα
Η μεγαλύτερη συλλογή αντικείμενων, προέρχεται  από ανασκαφές  στο νεκροταφείο της Αγίας Φωτιάς κοντά στη Σητεία.   Η Σητεία ήταν ένα από τα μεγαλύτερα προϊστορικά νεκροταφεία της Ελλάδας και πολλοί τάφοι είναι  απλοϊκοί σαν μικρές  κοιλότητες για παιδικές ταφές μέχρι και  αίθουσες  ταφής . Στην πρώτη   αίθουσα  υπάρχουν  επίσης πολλά αξιοσημείωτα αγγεία και  εκατοντάδες χάλκινες  λεπίδες  σε  διαφορετικά σχήματα και επίπεδο ευκρίνειας που βρέθηκαν και στους τάφους της Αγίας Φωτιάς. Εξαιρετικό ενδιαφέρον παρουσιάζουν τα αγκίστρια ψαριών που χρονολογούνται από την πρώιμη Μινωική Κρήτη.


## Έκθεση φωτογραφιών



Head of larger clay statue, Kouros? Sitia, 700-550 BC, AM Ag. Nikolaos, 0501285.jpg| 
Multiple lamp, clay, Crete, 700-400 BC, AM Ag. Nikolaos, 0502008.jpg| 
Skull of athlete, coin for Charon, Crete, 1st century AD, AM Ag. Nikolaos, 0502012.jpg| 
Goddess or priestess, clay, Myrsini,1450-1100 BC, AM Ag. Nikolaos, 0501266.jpg| 
Censer, clay, Minoan Crete, 1400-1200 BC, AM Ag. Nikolaos, 0501274.jpg|
Large pottery, for watter, Minoan, Crete, 1350-1300 BC, AM Ag. Nikolaos 12684, 0501276.jpg|
Larnax no 262, octopus, fish, Sitia, 1440-1050 BC, AM Ag. Nikolaos, 0501257.jpg|
Pottery flask, late geometric, near Sitia, 750-725 BC, AM Ag. Nikolaos, 0501281.jpg |
Small Goddesses, clay, Stitia, archaic, AM Ag. Nikolaos, 0502001.jpg|
Goddess of Myrtos, Phournou Koryphi, 2500-2300 BC, AM Ag. Nikolaos, 0501222.jpg|
Horns of Consecration, lime plaster, Petsofas, 2000-1425 BC, AM Ag. Nikolaos, 0501230.jpg|
Female figurines, clay, Minoan, Petsophas, 2000-1425 BC, AM Ag. Nikolaos, 0501233.jpg|
Male figurines, clay, Middle Minoan, 2000-1425 BC, AM Ag. Nikolaos, 0501238.jpg| 
Minoan small stone vessel, Palace of Malia, 1800-1700 BC, AM Ag. Nikolaos, 0501249.jpg|
Minoan tripod, clay, Palace of Malia, 1800-1700 BC, AM Ag. Nikolas,0501244.jpg|
Cup, tall, stone, Minoan Crete, LM IB, AM Ag. Nikolaos, 0501265.jpg|
Rhyton, triton-shape, serpentine, engraving, Malia, 1550-1500 BC, AM Ag. Nikolaos, 0501254.jpg|
Gold, floral relief, Minoan, 1600-1425 BC, AM Ag. Nikolas, 0501251.jpg| 
Clay sistra, Ag. Charalambos cave, 1800-1050 BC, AM Ag. Nikolaos, 0501225x.jpg|



## Εξωτερικοί σύνδεσμοι
*Υπουργείο Πολιτισμού και Τουρισμού 
*Crete Tournet

## Παραπομπές


Αγιος Νικολαος
Κατηγορία:Δήμος Αγίου Νικολάου
Αρχαιολογικό Μουσείο Αιγίου

Το **Αρχαιολογικό Μουσείο Αιγίου** είναι αρχαιολογικό μουσείο που βρίσκεται στο Αίγιο. Εγκαινιάστηκε στις 6 Αυγούστου 1994. Υπέστη ζημιές από το σεισμό του 1995 αλλά επαναλειτούργησε το 1999. Το κτίριο, το οποίο αρχικά στέγαζε τη δημοτική αγορά της πόλης, κατασκευάστηκε από τον φημισμένο αρχιτέκτονα Ερνστ Τσίλλερ το 1890. Διαθέτει έξι δωμάτια με ευρήματα από τη Νεολιθική έως και την Ύστερη Ρωμαϊκή περίοδο. Τα ευρήματα προέρχονται κυρίως από την πόλη του Αιγίου και τις άλλες αρχαίες πόλεις της Αιγιάλειας (Αίγειρα, Κερύνεια, Ρύπες, κ.α). Το Αίθριο της πρώην Αγοράς, σήμερα "Αίθουσα Μελίνα Μερκούρη", λειτουργεί ως χώρος πολιτιστικών εκδηλώσεων του μουσείου και άλλων πολιτιστικών φορέων της πόλης. Υπάγεται στο Υπουργείο Πολιτισμού στην ΣΤ΄ Εφορεία Προϊστορικών και Κλασικών Αρχαιοτήτων.

## Παραπομπές


## Πηγές
* Υπουργείο Πολιτισμού και Αθλητισμού
* *Αρχαιολογία & Τέχνες*
* *Greek Travel Pages*
* *aigiorama.gr*

## Εξωτερικοί σύνδεσμοι
* Δήμος Αιγιάλειας
* *Discover Aigialeia*
* *Museum Finder*
* Kolonas L., *Museum of Aigio*, Ταμείο Αρχαιολογικών Πόρων και Απαλλοτριώσεων, Athens 2004 ISBN 960-214-254-5
* Δήμος Αιγίου

## Παραπομπές


Κατηγορία:Αίγιο
Κατηγορία:Κτίρια και κατασκευές στο Αίγιο
Αιγίου
Φιλιώ Πυργάκη

Η **Φιλιώ Πυργάκη** (Ασπρόκαμπος Σικυωνίων Κορινθίας, 11 Οκτωβρίου 1939 - Αθήνα, 17 Ιουλίου 2021) ήταν Ελληνίδα τραγουδίστρια δημοτικής παραδοσιακής μουσικής. Έγινε πολύ γνωστή τραγουδώντας σε πανηγύρια σε όλη την Ελλάδα αλλά και στο εξωτερικό. Υπολογίζεται ότι έχει κυκλοφορήσει πάνω από 200 διαφορετικούς δίσκους όλων των μορφών.

Γεννήθηκε στον Ασπρόκαμπο της ορεινής Κορινθίας το 1939. Τραγουδούσε σε γλέντια και πανηγύρια από την ηλικία των 14 ετών από το 1953. Ύστερα από ένα ατύχημα που είχε μετακόμισε στην Αθήνα, όπου παρουσιάστηκε στη δισκογραφική εταιρία *Columbia*, με την οποία κυκλοφόρησε πολλούς δίσκους 45 στροφών. Ο πρώτος της δίσκος κυκλοφόρησε το 1967 με την ονομασία «Βαρέθηκα τα νιάτα μου», με μουσική και στίχους του Κώστα Κοντογιώργη, ο οποίος την είχε εντάξει στην ορχήστρα του. Αργότερα, αναγνωρίστηκε στον χώρο του δημοτικού τραγουδιού και παράλληλα συνεργάστηκε με μεγάλους και σπουδαίους μουσικούς.

Η Φιλιώ Πυργάκη πέρα από την Ελλάδα έκανε πολλές εμφανίσεις και στο εξωτερικό (π.χ. στις ΗΠΑ, στον Καναδά, στην Αυστραλία, στη Γερμανία, στη Σκανδιναβία κ.α.) διαδίδοντας το δημοτικό τραγούδι με μεγάλη επιτυχία και ανταπόκριση από τον κόσμο. 

Το 2008 διαγνώστηκε με καρκίνο με τον οποίον πάλεψε 13 χρόνια μένοντας παράλληλα ενεργή στο τραγούδι μέχρι το τέλος. Απεβίωσε στις 17 Ιουλίου 2021 σε ηλικία 81 ετών και κηδεύτηκε στην Άκοβα Αργολίδας. Τον Μάιο του 2021 είχε χάσει επίσης από καρκίνο τον σύζυγό της, Δημήτρη Κωστόπουλο.

## Δισκογραφία
*1967 – *Βαρέθηκα τα νιάτα μου*
*1974 – *Φιλιώ Πυργάκη*
*1979 – *Τσελιγκοτράγουδα*
*1980 – *Κοντά Στις Ρίζες Μας №. 2* 
*1982 – *Τα καμπήσια*
*1983 – *Τα Ελατόκλαρα*	
*1983 – *Το Ξεκίνημα*
*1985 – *Mια βραδιά στο πανηγύρι*
*1987 – *Μια βραδιά με τη Φυλλιώ (Live)*
*1987 – *Γλέντι Στα Κλαρίνα (Live)*
*1989 – *Της Ρούμελης Οι Σταυραετοί*
*1991 – *Μες του Χελμού τα Έλατα*
*1994 – *Ανταριασμένα Μου Βουνά*
*1997 – *Τραγούδια Από Τις 45 Στροφές*
*2002 – *Βουνά Για Χαμηλώσετε*
*2002 – *Χρυσός Αετός*
*2003 – *Τα Καλύτερα Καλαματιανά - 24 Αυθεντικά Δημοτικά Τραγούδια*
*2003 – *Τα Καλύτερα Τσάμικα - 23 Αυθεντικά Δημοτικά Τραγούδια*
*2006 – *Επιτραπέζια τραγούδια της τάβλας*
*2007 – *Η Φωνή Που Αντέχει Στο Χρόνο*
*2008 – *Τα Πατροπαράδοτο*
*2012 – *Παλιοζωή Περαστική*
*2014 – *Φιλιώ Πυργάκη Live №. 2 *
*2019 – *Καλώς Ανταμωθήκαμε*

## Παραπομπές


Κατηγορία:Ελληνίδες τραγουδίστριες
Ο Ιππότης, Θάνατος και Διάβολος

Το **Ιππότης, Θάνατος και Διάβολος** είναι ένα από τα τρία αξιολογότερα χαρακτικά του Άλμπρεχτ Ντύρερ.
## Περιγραφή
Κεντρική μορφή στο τοπίο είναι ένας ιππότης με πλήρη πανοπλία καβάλα σε άλογο. Η κεφαλή του αλόγου είναι άψογα επεξεργασμένη και με μεγάλη λεπτομέρεια των ανατομικών χαρακτηριστικών. Πιστός συνοδός του ιππότη είναι ένας σκύλος, όπως συνηθίζεται στα έργα του Ντύρερ, ενώ στο κάτω δεξιό άρθρο του πίνακα μια σαύρα τρέπεται σε φυγή. Ο Θάνατος εικονίζεται γενειοφόρος, λιπόσαρκος αναβάτης ενός γέρικου αλόγου. Κρατάει στο χέρι μια κλεψύδρα. Ο τερατόμορφος Διάβολος έχει χαρακτηριστικά γνωρίσματα διαφόρων ζώων. Η εικόνα φέρει μια ταμπέλα με το μονόγραμμα του καλλιτέχνη και το έτος κατασκευής. Η ταμπέλα είναι τοποθετημένη στις ρίζες ενός κομμένου δέντρου, με μια νεκροκεφαλή επάνω της. Το άλογο του ιππότη φαίνεται ότι βαδίζει σε ένα δρομάκι μέσα σε ξέφωτο, ενώ στο βάθος διακρίνουμε μια πόλη στην κορυφή ενός λόφου.

## Επιρροή στην τέχνη
Στο έργο αυτό αναφέρεται το ποίημα "Ο ιππότης κι ο θάνατος" του Νίκου Γκάτσου που μελοποιήθηκε από τον Μάνο Χατζιδάκι και περιελήφθη στον κύκλο τραγουδιών "Τα παράλογα".

## Παραπομπές


## Πηγές
* Hartmut Böhme: *Albrecht Dürer. Melencolia I, im Labyrinth der Deutung*, Fischer Taschenbuch Verlag, Frankfurt a. M. 1989, ISBN 3-596-23958-3
* Fedja Anzelewski: *Albrecht Dürer. Werk und Wirkung* (Erlangen 1988)
## Εξωτερικοί σύνδεσμοι

* Παρουσίαση και ερμηνεία του χαρακτικού

Κατηγορία:Χαρακτικά
Κωνσταντίνος Καλκάνης

Ο **Κωνσταντίνος Καλκάνης** (Λευκάδα 1885 - Αθήνα 14 Αυγούστου 1961) υπήρξε Έλληνας δικηγόρος και πολιτικός επί τριάντα πέντε χρόνια –από το 1926 που μπήκε στο στίβο της πολιτικής ως βουλευτής Πρέβεζας και μετέπειτα Λευκάδας μέχρι το τέλος της ζωής του, το 1961.

## Βιογραφία

Εξελέγη για πρώτη φορά βουλευτής Πρέβεζας-Άρτας το 1926 με το Κόμμα Ελευθεροφρόνων. Επανεξελέγη στην Πρέβεζα-Άρτα το 1932 και στην εκλογική περιφέρεια Λευκάδας το 1933 και το 1935 με το Λαϊκόν Κόμμα.
 
Ήταν μέλος του Λαϊκού Κόμματος σχεδόν από την ίδρυσή του από τον Δημήτριο Γούναρη έως τη διάλυσή του το 1958. Εξελέγη ξανά βουλευτής στην Πρέβεζα- Άρτα το  1946, 1950 με το Λαϊκό Κόμμα,  Άρτης-Λευκάδας-Πρεβέζης (το 1956 με το Λαϊκό Κόμμα) και βουλευτής Λευκάδας με τη Γενική Λαϊκή Ριζοσπαστική Ένωση το 1936  και με την ΕΡΕ το 1958.

Μαχητικός αλλά μετριοπαθής απέναντι στους αντιπάλους του, αγωνίστηκε για την τήρηση των συνταγματικών αρχών και την υπεράσπιση των θεσμών. Ήταν υπέρμαχος της ελευθερίας του Τύπου, της ελευθερίας της θρησκευτικής συνείδησης, του δικαιώματος του συνδικαλισμού και της απεργίας των δημοσίων υπαλλήλων. Στράφηκε κατά της δημιουργίας των τραστ και πρώτος αυτός έφερε στη Βουλή, ήδη από το 1927, το θέμα του "πόθεν έσχες".

Αντιστάθηκε σε κάθε εξωκοινοβουλευτική ενέργεια, με έντονη δράση κατά του δικτατορικού καθεστώτος του Ιωάννη Μεταξά, ενώ ένθερμος, πάντα, υποστηρικτής της γαλήνευσης της χώρας, ζήτησε τη χορήγηση αμνηστίας για τους διωκόμενους αριστερούς πολίτες, όταν τότε ελάχιστοι τολμούσαν να αναφερθούν σε αυτό το θέμα.

Στις κυβερνήσεις Κωνσταντινου και Παναγή Τσαλδάρη υπηρέτησε ως Γενικός Διοικητής Ηπείρου (1934-35), υπουργός Εσωτερικών (1946) και υπουργός Δημοσίας Τάξεως (1946-47).

## Θάνατος
Ο Καλκάνης πέθανε, έπειτα από σύντομη ασθένεια, το 1961 και η κηδεία του έγινε στις 16 Αυγούστου. Η έδρα του έμεινε κενή, καθώς δεν είχε συνυποψήφιο στις εκλογές (ώστε να υπάρξει επιλαχών) κι έτσι δεν έγιναν ξανά εκλογές στη Λευκάδα (για τον επιπρόσθετο λόγο ότι η κοινοβουλευτική περίοδος διένυε τότε το τέταρτο έτος και θα διεξάγονταν σύντομα εκλογές). 

Γιος του ήταν ο επίσης βουλευτής, Άγγελος Καλκάνης (1934-2017) και η δικηγόρος και συγγραφέας Ίρις Αυδή - Καλκάνη. 

## Βιβλιογραφία
*Ίρις Αυδή - Καλκάνη, Κωνσταντίνος Καλκάνης (1885-1961). Η ζωή του και οι πολιτικοί του αγώνες, εκδ. Γκοβόστης, Αθήνα,  2012

## Παραπομπές


Κατηγορία:Βουλευτές Λευκάδας
Κατηγορία:Έλληνες υπουργοί Γενικοί Διοικητές Ηπείρου
Κατηγορία:Βουλευτές Πρέβεζας
Κατηγορία:Βουλευτές εκλεγμένοι με το Κόμμα των Ελευθεροφρόνων
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές Άρτας
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Πρέβεζας-Άρτας
Κατηγορία:Έλληνες υπουργοί Εσωτερικών
Κατηγορία:Έλληνες υπουργοί Δημοσίας Τάξεως
Κατηγορία:Έλληνες βασιλόφρονες
1614 Γκόλντσμιντ

Ο **Γκόλντσμιντ** (*Goldschmidt*) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,733. Ανακαλύφθηκε το 1952 από τον Γάλλο αστρονόμο Αλφρέντ Σμιτ, που παρατηρούσε από την πόλη Υκλ στο Βέλγιο, και πήρε το όνομά του προς τιμή του Γερμανού αστρονόμου και ζωγράφου Χέρμαν Γκόλντσμιντ.

## Φυσικά χαρακτηριστικά
Ο Γκόλντσμιντ έχει διάμετρο 46,32 χλμ. και η λευκαύγειά του είναι 0,0432.

## Εξωτερικοί σύνδεσμοι
* Τροχιά από το JPL (Java)

Γκολντσμιντ
Αντλία νατρίου-καλίου

thumb|right|200px|Η ροή ιόντων
Η **αντλία νατρίου Na-K** είναι μια διαμεμβρανική πρωτεΐνη αντλία που συνδυάζει την είσοδο δύο ιόντων καλίου με την έξοδο τριών ιόντων νατρίου από το κύτταρο. Η άντληση αυτή γίνεται με την υδρόλυση ATP σε ADP. Η αντλία δουλεύει κυκλικά.

Το νάτριο προσδένεται στην αντλία σε θέσεις που εκτίθενται ενδοκυττάρια ενεργοποιώντας την αντλία. Το ΑΤΡ υδρολύεται και απελευθερώνεται ADP και μια φωσφορική ομάδα η οποία μεταφέρεται στην αντλία, όπου συνδέεται με ένα δεσμό υψηλής ενέργειας, συνεπώς η αντλία φωσφορυλιώνεται. Η φωσφορυλίωση αλλάζει τη στεροδιάταξη της αντλίας έτσι ώστε το  νάτριο να απελευθερωθεί εξωκυττάρια και θέσεις σύνδεσης του καλίου εκτίθενται στην ίδια πλευρά. Η πρόσδεση του καλίου προκαλεί αποφωσφορυλίωση, δηλαδή απομάκρυνση της φωσφορικής ομάδας. Η αποφωσφορυλίωση οδηγεί στη μετάπτωση της αντλίας στην αρχική μορφή της και η άντληση μπορεί να ξαναρχίσει. Ο κύκλος διαρκεί 10 χιλιοστά του δευτερολέπτου. 

Αυτή η αντλία παίζει κεντρικό ρόλο στην κατανάλωση ενέργειας στο κύτταρο, καθώς υπολογίζεται ότι ευθύνεται τουλάχιστον για το 30%  της συνολικής κατανάλωσης ΑΤΡ. Η αντλία λειτουργεί ασταμάτητα για να αποβάλλει το Na+ που εισέρχεται στο κύτταρο μέσω άλλων πρωτεϊνών φορέων και ιοντικών διαύλων. Η μεταφορά νατρίου γίνεται αντίθετα στη μεγάλη ηλεκτροχημική βαθμίδωσή του, με αποτέλεσμα η συγκέντρωση νατρίου στο ενδοκυττάριο διάλυμα να είναι 30 με 40 φορές χαμηλότερη από αυτή του εξωκυττάριου υγρού. Ακόμη και αν η αντλία σταματήσει τεχνητά χρησιμοποιώντας μία τοξίνη, όπως τη φυτική ουσία ουαμπαΐνη που προσδένεται στη θέση του καλίου, το ενεργειακό απόθεμα είναι αρκετό ώστε να διατηρηθούν οι υπόλοιπες διαδικασίες μεταφοράς που προωθούνται από τη ροή Na+ προς το εσωτερικό του κυττάρου.
Κάθε κυτταρική μεμβράνη περιέχει ένα δικό της χαρακτηριστικό σύνολο πρωτεϊνών δηβσβχξς 

Κατηγορία:Πρωτεΐνες
Κατηγορία:Νάτριο
Κατηγορία:Κάλιο
Επαρχία Νακόν Σι Ταμμαράτ

Το **Νακόν Σι Ταμμαράτ** (Nakhon Si Thammarat) είναι μία από τις επαρχίες της  Νότιας Ταϊλάνδης με βαθιά παράδοση και ιστορία, που χάνεται στους περασμένους αιώνες. 

Συνορεύει στα βόρεια με το Σουράτ Τανί, στα νότια με τις επαρχίες Σόνγκλα και Παθαλούνγκ, στα δυτικά με το Τρανγκ και το Κράμπι και στα ανατολικά βρέχεται από τον κόλπο της Ταϊλάνδης.

Πρωτεύουσα της επαρχίας είναι η ομώνυμη πόλη, Νακόν Σι Ταμμαράτ, η Νακόν όπως την αποκαλούν σύντομα οι Ταϊλανδοί, η οποία αποτελεί μέχρι σήμερα το πολιτιστικό αλλά και σημαντικό εμπορικό κέντρο της νότιας Ταϊλάνδης.

Η περιοχή διαθέτει ιστορικά και φυσικά αξιοθέατα, ανάμεσα στα οποία το ναό Μαχατάτ, έναν από τους παλαιότερους βουδιστικούς ναούς της χώρας, αλλά και το ψηλότερο βουνό στην νότια Ταϊλάνδη, το Χάο Λουάνγκ, με υψόμετρο 1835 μέτρα, το οποίο αποτελεί ένα από τα πιο αξιόλογα εθνικά φυσικά πάρκα της χώρα.

## Παραπομπές


## Εξωτερικοί σύνδεσμοι
* 
*Πληροφορίες για το Νακόν Σι Ταμμαράτ

Νακον Σι Ταμμαρατ
Σφίγγα (αποσαφήνιση)

Η **Σφίγγα** μπορεί να αναφέρεται στους ακόλουθους όρους:

## Μυθολογία
*Σφίγγα (μυθολογία), μυθολογικό τέρας.

## Αρχαιολογία
*Σφίγγα (άγαλμα), είδος αγάλματος της αρχαιότητας.
*Μεγάλη Σφίγγα της Γκίζας, άγαλμα της Σφίγγας στην Γκίζα της Αιγύπτου.
*Σφίγγα των Ναξίων, άγαλμα της Σφίγγας στο μουσείο των Δελφών.
*Σφίγγα (Μουσείο Ακρόπολης αρ. 630), άγαλμα της Σφίγγας που βρέθηκε σε τρία κομμάτια γύρω από τον Παρθενώνα μεταξύ 1882 και 1883.
*Σφίγγα (Μουσείο Ακρόπολης αρ. 632), άγαλμα της Σφίγγας που βρέθηκε στην ανατολική πλευρά του Παρθενώνα τον χειμώνα του 1882.
*Σφίγγα (Εθνικό Αρχαιολογικό Μουσείο αρ. 28), άγαλμα της Σφίγγας που βρέθηκε στα Σπάτα της Αττικής.
*Σφίγγα (Μητροπολιτικό Μουσείο Τέχνης αρ. 11.185), άγαλμα της Σφίγγας που βρέθηκε στην Αττική.
*Σφίγγα (Βρετανικό Μουσείο, αρ. 772), χρυσή πλάκα που βρέθηκε σε ανασκαφές στην Ιαλυσό της Ρόδου.
*Σφίγγα (Βρετανικό Μουσείο, αρ. 905), χρυσό διάδημα.

## Λογοτεχνία
*Η Σφίγγα των Πάγων, μυθιστόρημα του Ιουλίου Βερν.

## Βιολογία
*Εσφαλμένη ορθογραφία του εντόμου σφήγκα.
Αρχαιολογικό Μουσείο Δήλου

Το **Αρχαιολογικό Μουσείο Δήλου** φιλοξενεί αξιόλογες συλλογές ευρημάτων από τον χώρο του Αιγαίου. 

## Ιστορική αναδρομή
αριστερά|μικρογραφία|283x283εσ|εναλλ.=Αρχαίοι πυγμάχοι |'''Αρχαίοι πυγμάχοι'''


Το 1872 η Γαλλική Σχολή Αθηνών ξεκίνησε με αρχαιολογικές ανασκαφές στη Δήλο, οι οποίες διαρκούν μέχρι τις ημέρες μας. Το κτίριο του μουσείου κατασκευάστηκε το 1904 από την Αρχαιολογική Εταιρεία για να στεγαστούν τα ευρήματα αυτά, και επεκτάθηκε το 1931, και ξανά το 1972. Σήμερα διαθέτει εννέα αίθουσες.

Είναι αξιοσημείωτο ότι από το 1990 ο αρχαιολογικός χώρος της  Δήλου  έχει  χαρακτηριστεί Μνημείο Παγκόσμιας Κληρονομιάς της UNESCO . Αν και το μουσείο κατέχει μια σημαντική συλλογή, δεν περιέχει όλα τα αντικείμενα που βρέθηκαν στη Δήλο: μια μεγάλη ποσότητα αρχαιολογικών ευρημάτων εκτίθεται στην Αθήνα στο Εθνικό Αρχαιολογικό Μουσείο .

## Συλλογές

*Επιτύμβια αγάλματα καί στήλες του 7ου - 1ου αιώνα π.Χ.

*Αγγεία των μέσων της 3ης χιλιετίας - 1ου αιώνα π.Χ.

*Ειδώλια του 2ου - 1ου αιώνα π.Χ.

*Κοσμήματα και μικροαντικείμενα του 2ου - 1ου αιώνα π.Χ.

*Ψηφιδωτά του 2ου/1ου αιώνα π.Χ.



## Εικόνες

Αρχείο:Άρτεμις Δήλου.JPG|Μαρμάρινο άγαλμα της Αρτέμιδος.
File:Mural painting, horse, ca 100 BC, Delos, B17649, 143467.jpg
File:Small statue Cybele Museum Delos A4144 Zde102199.jpg
Αρχείο:Κολοσσικοί Λέοντες Δήλου.JPG|Οι Κολοσσικοί Λέοντες από το Άνδηρο των Λεόντων της Δήλου, που φυλάσσονται σήμερα στο Αρχαιολογικό Μουσείο Δήλου
File:Mosaic with Athena Hermes, Delos,143438.jpg
File:GR-delos-mosaik-haus-masken.jpg
File:Delos Museum Mosaik Dionysos 10.jpg
Αρχείο:Αρχαιολογικό Μουσείο Δήλου 2.JPG|Η αρπαγή της Ωρειθυίας, κόρης του Ερεχθέως, από τον Βορέα. 
File:Delos M 0502297.jpg
File:Delos M 0502294.jpg
File:Museum M 00244.jpg
File:Delos M 00245.jpg
File:Delos M Delm016.jpg
File:Delos Museum 3119.jpg


## Εξωτερικοί σύνδεσμοι
*Υπουργείο Πολιτισμού και Τουρισμού

## Παραπομπές


Δηλος
Κατηγορία:Δήλος
Νέα Καλλίστη Ροδόπης

μικρογραφία|Νηπιαγωγείο Νέας Καλλίστης
Η **Νέα Καλλίστη** είναι οικισμός της Θράκης 311 κατοίκων (απογραφή 2021), περίπου 22 χιλιόμετρα νοτιοδυτικά της Κομοτηνής. Το χωριό δημιουργήθηκε από Θρακιώτες και Γκαγκαβούζους πρόσφυγες που ήρθαν από την Αδριανούπολη, τις Σαράντα Εκκλησιές, το Χάσκιοϊ, το Καρλίκιοϊ Κεσσάνης όπως και την περιοχή της Ραιδεστού της Ανατολικής Θράκης μετά την συνθήκη της Λωζάνης του 1923 και τις ανταλλαγές πληθυσμού μεταξύ Ελλάδας και Τουρκίας . Στο χωριό υπάρχουν Γυμνάσιο, Δημοτικό σχολείο και Νηπιαγωγείο στο οποίο φοιτούν παιδιά από όλα τα γύρω χωριά.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Κομοτηνής
Λίπος

Με το όνομα **λίπος** υπάρχουν τα λήμματα:

*το λίπος (χημεία), ονομασία χημικών ενώσεων της γλυκερίνης με οργανικά οξέα,
*το λίπος (βιολογία), το οποίο συγκεντρώνεται στο λιπώδη ιστό και άλλους ιστούς του σώματος.

Ως λίπος αναφέρονται και
*τα κορεσμένα λιπαρά οξέα, δες § *[[λιπαρό οξύ#Κορεσμένα|κορεσμένα]]* στο λήμμα *λιπαρό οξύ*,
*τα λιπίδια, βιολογικές οργανικές ενώσεις που έχουν προέλθει από την αντίδραση γλυκερόλης και λιπαρών οξέων.
Άινμπεκ

thumb|right|280px|Εικόνα αρχιτεκτονικής οικιών της Άινμπεκ 
Η **Άινμπεκ** (γερμ. Einbeck) είναι πόλη της Γερμανίας στη Κάτω Σαξονία.

## Γενικά
Είναι παραποτάμια πόλη του ποταμού Λάινε. Βρίσκεται σε απόσταση περίπου 65 χιλιόμετρα νότια του Ανόβερου.  Ο πληθυσμός της το 1980 ήταν περίπου 18.700. Το 2010 έφθασε περίπου τους 26.450 κατοίκους. Στη πόλη αυτή υφίστανται ερείπια οχυρών και παλαιών γοτθικών εκκλησιών. Γύρω από την πόλη έχουν αναπτυχθεί πολλές βιομηχανίες μεταλλουργίας, δερμάτινων ειδών, χαρτοποιίας, υφαντουργίας κ.ά. αλλά και σημαντική ζυθοποιία.

## Ιστορία
Η πόλη αναπτύχθηκε γύρω από ένα λόφο επί του οποίου το 1080 ιδρύθηκε ένα μοναστήρι. Από τον 14ο αιώνα και μέχρι το 1596 που αποτέλεσε έδρα των Πριγκίπων του Γκρούμπενχαγκεν, επιμέρους κλάδο του πριγκιπικού οίκου του Μπράουνσβαϊχ, γνώρισε ιδιαίτερα μεγάλη ακμή. Η Άινμπεκ υπήρξε μέλος της περίφημης Χανσεατικής Ένωσης.

## Πηγές
* "Εγκυκλοπαίδεια Πάπυρος Larousse Britannica" τομ.5ος, σελ.48.

## Εξωτερικοί σύνδεσμοι

* Επίσημη ιστοσελίδα πόλης
* Ιστοσελίδα της ιστορικής ζυθοποιίας της Άινμπεκ
* 800 φωτογραφίες της Einbeck

Κατηγορία:Κωμοπόλεις της Γερμανίας
Κατηγορία:Πόλεις της Κάτω Σαξονίας
Ελύσια

Η **Ελύσια** είναι γένος θαλασσίων γαστεροπόδων (γυμνοσάλιαγκες) με πτυχωτή μορφή που θυμίζει φύλλο από σγουρό μαρούλι. 

Οι γυμνοσάλιαγκες του γένους *Ελύσια* τρέφονται με φύκη· ορισμένα είδη οικειοποιούνται τους χλωροπλάστες των φυκών, οι οποίοι καταλήγουν να επενδύουν εσωτερικά την πεπτική τους οδό, επιτρέποντας έτσι στους γυμνοσάλιαγκες να επιβιώνουν αποκλειστικά μέσω φωτοσύνθεσης για αρκετούς μήνες. Η μεγάλη αναλογικά επιφάνειά τους, λόγω των πτυχών στο σώμα τους, βοηθά στην απορρόφηση του ηλιακού φωτός. Ζουν περίπου 1 χρόνο σε αμμώδεις ή βραχώδεις περιοχές και δεν κινδυνεύουν από εξαφάνιση.

Ελυσια
Πανελλήνιο πρωτάθλημα στίβου ανδρών 1917

Το **[[Πανελλήνιο πρωτάθλημα στίβου ανδρών]]**, με διοργανωτή τον ΣΕΓΑΣ, διεξήχθη στο Παναθηναϊκό Στάδιο στις 6 και 7 Μαΐου 1917, τρία χρόνια μετά το προηγούμενο, αφού τα πρωταθλήματα του 1915 και 1916 ματαιώθηκαν λόγω της εμπλοκής της χώρας στον Α΄ παγκόσμιο πόλεμο και του εθνικού διχασμού που επακολούθησε. Πολυνίκης των αγώνων αναδείχθηκε ο **[[Πανελλήνιος Γ.Σ.]]** Δεν διεξήχθη Πανελλήνιο πρωτάθλημα ανώμαλου δρόμου ανδρών. Δόθηκαν βραβεία στους τρεις πρώτους κάθε αγωνίσματος: μετάλλιο, δίπλωμα και κλαδί δάφνης. 

## Χρονικό των αγώνων

Στους αγώνες παρευρέθηκε ο βασιλιάς Κωνσταντίνος με τη βασιλική οικογένεια και πρόεδρος της Ελλανοδίκου Επιτροπής τοποθετήθηκε ο πρίγκηπας Αλέξανδρος, ο οποίος ένα μήνα αργότερα, στις 11 Ιουνίου, ορίστηκε ως βασιλιάς του ελληνικού κράτους, στη θέση του πατέρα του και του διαδόχου Γεωργίου, των οποίων την απομάκρυνση επέβαλαν οι δυνάμεις της Αντάντ ως φιλογερμανών. Παρά την προσπάθεια να δοθεί κάποια επισημότητα, οι αγώνες δεν είχαν μεγάλη επιτυχία, αφού δεν υπήρξε μεγάλη συμμετοχή αθλητών και συλλόγων.

## Οι νικητές
Δεν είναι γνωστά τα πλήρη αποτελέσματα. Παρακάτω αναφέρονται οι νικητές των αγωνισμάτων της β΄ ημέρας των αγώνων. Για την α΄ ημέρα είναι γνωστοί οι νικητές αλλά όχι το αγώνισμα που επικράτησαν. Συγκεκριμένα αναφέρεται για την α΄ ημέρα:

* *"Κατά τα εκτελεσθέντα αγωνίσματα ήλθον νικηταί οι κ.κ. Γεωργαντάς, Χατζηδημητρίου, Κωστάλας, Δημητριάδης, Παπαοικονόμου, Αθηναίος, Μάρος, Ρουμπέσης, Κάντζας, Καράκαλος, Κουλουμπέρδας, Δαρίβας, Μύλλερ, Καββαδίας, Σταυρόπουλος, Πετράκος, Πολυλάς και Δήμας."* 

Για ορισμένους από τους ανωτέρω είναι γνωστός ο σύλλογος που ανήκαν: Πανελλήνιος (Γεωργαντάς, Νομικός, Κουλουμπέρδας, Μύλλερ, Χατζηδημητρίου), Εθνικός (Αθηναίος, Πετράκος, Ρουμπέσης, Παπαοικονόμου), Πειραϊκός Σύνδεσμος (Κάντζας, Καράκαλος, Κωστάλας), Ακαδημαϊκό Γυμναστήριο (Δήμας), Πρόσκοποι (Δαρίβας).

## Κατάταξη

Δεν είναι γνωστά τα πλήρη αποτελέσματα. Από μεταγενέστερες λίστες πρωταθλητών είναι γνωστό πως ο Πανελλήνιος αναδείχθηκε πολυνίκης με 12 πρώτες νίκες. Οι νίκες των υπολοίπων συλλόγων αναφέρονται με βάση τα στοιχεία όσων νικητών αθλητών είναι γνωστός ο σύλλογος που ανήκαν.

## Πηγές
* "Η ιστορία των Πανελληνίων Αγώνων", Αθλητική Ηχώ, 16/6/1949.
* "Η ιστορία των Πανελληνίων Αγώνων", Αθλητική Ηχώ, 18/6/1949.
* "Η ιστορία των Πανελληνίων Αγώνων", Αθλητική Ηχώ, 20/6/1949.
* "Η ιστορία των Πανελληνίων Αγώνων", Αθλητική Ηχώ, 23/6/1949.
* "Εμπρός", 6/5/1917.
* "Εμπρός", 7/5/1917.
* "Εμπρός", 8/5/1917.
* "Σκριπ", 7/5/1917.

## Αναφορές



Ανδρων
Κατηγορία:Στίβος το 1917
Κατηγορία:Διοργανώσεις στίβου στην Αθήνα
1615 Μπάρντγουελ

Ο **Μπάρντγουελ (Bardwell)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,38. Ανακαλύφθηκε το 1950 στα πλαίσια του Προγράμματος Αστεροειδών του Πανεπιστημίου της Ιντιάνα και πήρε το όνομά του προς τιμή του Αμερικανού αστρονόμου Κόνραντ Μπάρντγουελ (*Conrad Bardwell*).

## Φυσικά χαρακτηριστικά
Ο Μπάρντγουελ έχει διάμετρο 27,78 χλμ και το άλβεδό του είναι 0,0642, ενώ ο φασματικός τύπος του είναι **B**. Πιθανώς περιστρέφεται γύρω από τον εαυτό του μία φορά κάθε 18 ώρες περίπου.

## Εξωτερικοί σύνδεσμοι
* Τροχιά από το JPL (Java)

Σμάιλι
Λίπος (βιολογία)

**Σωματικό λίπος** (αγγλ. ***body fat***) ονομάζεται το σύνολο των λιπιδίων στους ιστούς του ανθρώπινου σώματος. Δημιουργείται μετά από ένα σύνολο διαδικασιών στον ανθρώπινο οργανισμό, οι οποίες μετασχηματίζουν, αποθηκεύουν ή αποβάλλουν τα συστατικά που λαμβάνονται από τις τροφές. Κλειδί για την αποθήκευση σωματικού λίπους είναι η ορμόνη ινσουλίνη. Το σωματικό λίπος είναι απαραίτητο για την προστασία των οργάνων του ανθρώπινου σώματος και την αποθήκευση των λιποδιαλυτών βιταμινών. Το ποσοστό σωματικού λίπους καταγράφεται με λιπομέτρηση.

## Συσσώρευση

Ο ρόλος της ινσουλίνης στη συσσώρευση σωματικού λίπους έχει μελετηθεί ιδιαίτερα σε σχέση με την παχυσαρκία και το διαβήτη τύπου 2, όπου πρωτοπαρατηρήθηκε η ορμόνη. Όταν εκκρίνεται, η ινσουλίνη επιδρά στο μεταβολισμό των υδατανθράκων, των λιπών και των πρωτεϊνών που λαμβάνονται από την τροφή, ώστε
*να εισάγεται ενέργεια στα κύτταρα (γλυκογόνο στους μύες, λιπαρά στο λιπώδη ιστό)
*να προτιμάται η γλυκόζη ως πηγή ενέργειας (μπλοκάρει το μεταβολισμό του σωματικού λίπους)

Η έκκριση ινσουλίνης πυροδοτείται ανάλογα με τα επίπεδα σακχάρων στο αίμα και προκαλεί αύξηση της αποθήκευσης λίπους:

*Κατά το μεταβολισμό της γλυκόζης βοηθά στο σχηματισμό λιπαρών (τριγλυκεριδίων) και εν συνεχεία επιδρά ώστε να εισάγονται στα λιποκύτταρα. Τα λιποκύτταρα αναγνωρίζονται πλέον ως ενδοκρινικό όργανο και θεωρείται πως συμβάλλουν στην έκκριση της ινσουλίνης ανάλογα με το λιπώδη ιστό.

*Κατά το μεταβολισμό των λιπαρών η ινσουλίνη ενεργοποιεί και ρυθμίζει τη λιποπρωτεϊνική λιπάση (ένα ένζυμο που προάγει την εναπόθεση λίπους).

## Παραπομπές

Κατηγορία:Λιπίδια
1616 Φιλίποφ

Ο **Φιλίποφ (Filipoff)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,098. Ανακαλύφθηκε το 1950 από τον Γάλλο αστρονόμο Λουί Μπουαγιέ, που παρατηρούσε από το Αλγέρι, και πήρε το όνομά του προς τιμή του αστρονόμου Λιονέλ Φιλίποφ.

## Φυσικά χαρακτηριστικά
Ο Φιλίποφ εκτιμάται ότι έχει μέση διάμετρο 24,31 χλμ., ενώ το άλβεδό του είναι 0,0751.

## Εξωτερικοί σύνδεσμοι
* Τροχιά από το JPL (Java)

Φιλιποφ
Σαμπιονά Νασιονάλ

thumb|180px|Παλαιό λογότυπο

Το **Σαμπιονά Ντε Φρανς Νασιονάλ** (γαλλικά: *Championnat de France National* συχνά συντομευμένο σε **Νασιονάλ**, μερικές φορές αναφερόμενο ως **Ντιβιζιόν III**, σε σχέση με την προηγούμενη κατηγορία σε αυτό το επίπεδο) είναι το τρίτο τη τάξει ποδοσφαιρικό πρωτάθλημα στη Γαλλία, πίσω από τη Λιγκ 1 και τη Λιγκ 2. Αποτελεί το υψηλότερο επίπεδο στο οποίο μπορούν να συμμετέχουν ερασιτεχνικές ομάδες.

## Ιστορία
Το Σαμπιονά Νασιονάλ ιδρύθηκε το 1993 υπό το όνομα « Νασιονάλ 1 » μετά από μια αναδιάρθρωση των διοργανώσεων. Αντικατέστησε την παλιά Ντιβιζιόν 3, ιδρυμένη το 1970. Από το 1993-94 μέχρι και το 1996-97, η Νασιονάλ 1 αποτελείται από δύο γκρουπ των 18 ομάδων αντικαθιστώντας τα 6 γκρουπ των 16 ομάδων της παλιάς Ντιβιζιόν 3. Από τη σεζόν 1997-98 μέχρι και τη σεζόν 2009-2010 η « Νασιονάλ » (χωρίς πλέον την παρουσία του αριθμού "1") περιλαμβάνει ένα μοναδικό γκρουπ είκοσι ομάδων.

Για την σεζόν 2010-2011, μετά την συμπερίληψη την τελευταία στιγμή από την DNCG της ΡΚ Στρασμπούρ (που έπρεπε να έχει υποβιβαστεί στο CFA για οικονομικούς λόγους), η Νασιονάλ είχε 21 ομάδες.

## Τίτλοι
### Σαμπιονά Νασιονάλ με δύο γκρουπ (1993-1994 / 1996-1997)

### Σαμπιονά Νασιονάλ με ένα μοναδικό γκρουπ (από τη σεζόν 1997-1998)

### Μακροβιότητα
Η ΑΣ Κάννες ήταν παρούσα σε αυτή την κατηγορία από την σεζόν 2001-2002 και μέχρι το τέλος της σεζόν 2010-2011. Διατηρεί το ρεκόρ περισσότερων συμμετοχών στη Νασιονάλ.

Το 2011, μετά τον δικαστικό υποβιβασμό της, η Παρί ΦΚ καθώς και η ΑΣ Μποβέ Ουάζ, μοιράζονται το ρεκόρ γιατί βρίσκονται στην κατηγορία από την σεζόν 2006-2007, προερχόμενες από την CFA.

## Στατιστικά
### Καλύτεροι σκόρερ

### Καλύτεροι παίκτες
Από την σεζόν 2009-2010, απονέμεται βραβείο για τον καλύτερο παίκτη της σεζόν στην Νασιονάλ. Ο παίχτης αναδεικνύεται από τους προπονητές οι οποίοι δίνουν 3 και 1 πόντο στους δύο καλύτερους παίκτες της αντίπαλης ομάδας.

## Παραπομπές


## Εξωτερικοί σύνδεσμοι

* Επίσημη Ιστοσελίδα της Γαλλικής Ποδοσφαιρικής Ομοσπονδίας

Κατηγορία:Πρωταθλήματα ποδοσφαίρου τρίτης κατηγορίας στην Ευρώπη
Ν
Οικία Καμερζέλ

right|thumb|280px|Η οικία Kammerzell. 2008
Η **οικία Kammerzell** (γαλλ. Maison Kammerzell, αλσατ. Kammerzellhüs, γερμ. Kammerzellhaus) είναι ένα από τα πλέον διάσημα κτίσματα στο Στρασβούργο. Βρίσκεται στον αριθμό 16 της πλατείας του Καθεδρικού Ναού (16, Place de la Cathédrale). Πρόκειται για μία από τις περισσότερο διακοσμημένες και καλύτερα διατηρημένες μεσαιωνικές οικίες της ύστερης γοτθικής αρχιτεκτονικής και οικοδομήθηκε στα εδάφη που παλαιότερα ανήκαν στην Αγία Ρωμαϊκή Αυτοκρατορία. Χαρακτηρίστηκε ιστορικό μνημείο (Monument historique) το 1929.

## Ιστορικό
Η αρχική οικοδόμηση αυτής της κατοικίας, της οποίας οι ξυλοδεσιές συγκαταλέγονται ανάμεσα στις πιο πλούσια διακοσμημένες της πόλης, ανάγεται στο 1427. Την οριστική και σημερινή του μορφή το κτίσμα έλαβε το 1589, αφού μεσολάβησε μια ακόμη επέμβαση το 1467. Κατασκευάστηκε για λογαριασμό του διάσημου πωλητή τυριών Μαρτέν Μπράουν (Martin Braun) σε ιδιαίτερο αναγεννησιακό στυλ. Το ισόγειο είναι κατασκευασμένο από πέτρα και οι ανώτεροι όροφοι από γλυπτό ξύλο, με τα παράθυρα να θυμίζουν λαιμό φιάλης. Τα γλυπτά των δοκών έχουν τόσο θρησκευτικά όσο και κοσμικά θέματα, ενώ οι ζωγραφικοί πίνακες που κοσμούν το εσωτερικό του έχουν κατασκευαστεί από τον διάσημο Αλσατό ζωγράφο Λεό Σνουγκ (Léo Schnug) κατά την περίοδο 1904 - 1905. Στο αέτωμα υπάρχει ακόμη η τροχαλία, με τη βοήθεια της οποίας ανέβαζαν τα αγαθά στην αποθήκη.

Κατά τη διάρκεια της ύπαρξής της η οικία περιήλθε στην ιδιοκτησία πολλών άλλων ιδιοκτητών, μέχρι να περιέλθει στην κατοχή του Δήμου του Στρασβούργου και αποτελεί, μαζί με το σύνολο του ιστορικού κέντρου της πόλης (Petite France) Μνημείο Παγκόσμιας Κληρονομιάς της ΟΥΝΕΣΚΟ. Από τον 19ο αιώνα το ισόγειο λειτουργεί ως εστιατόριο και οι άνω όροφοι ως ξενοδοχείο.

## Παραπομπές


Κατηγορία:Κτίρια και κατασκευές στη Γαλλία
Κατηγορία:Στρασβούργο
Κατηγορία:Μεσαιωνική αρχιτεκτονική
Οικογένεια Λούντζη

Η **οικογένεια Λούντζη** είναι αριστοκρατική οικογένεια της Ζακύνθου,  η οποία διακρίθηκε κυρίως κατά τον δέκατο ένατο αιώνα. Ανήκει στην γενιά των οικογενειών που γράφτηκαν στη Χρυσή Βίβλο κατά την τελευταία περίοδο της Ενετοκρατίας.

## Ιστορικά στοιχεία

Το πρώτο μέλος της οικογένειας που εντοπίζεται είναι ο Πέτρος Λούντζης στα 1504, όταν και εγκαταστάθηκε στη Ζάκυνθο μετά την πτώση της Μεθώνης από τους Οθωμανούς. Η επαγγελματική του ιδιότητα και ο τόπος κατοικίας του είναι άγνωστα. Σύμφωνα με μια πληροφορία που αποδίδεται στον Λεωνίδα Ζώη, η οικογένεια ενεγράφη στην Χρυσή Βίβλο το 1624. Δεν υπάρχουν αξίοπιστα στοιχεία για τα ονόματα αυτών που γράφτηκαν (η περίπτωση ενός παπά ονόματι Γεώργιος Λούντζης από το χωριό Τραγάκι που φέρεται ως "ευγενής" το 1624 δεν μπορεί να ληφθεί στα σοβαρά), ούτε για σημαντικούς εκπροσώπους της οικογένειας μέχρι τον δέκατο-όγδοο αιώνα, κάτι που καθιστά την πληροφορία προβληματική. Το 1755 τα αδέλφια Νικόλαος και Μάρκος Λούντζης του Φραγκίσκου γράφτηκαν τελικά στη Χρυσή βίβλο στη θέση της οικογένειας Δετζούφη που είχε εκλείψει. Το 1789 η οικογένεια έλαβε τον κληρονομικό τίτλο του κόμητος από τη Βενετική διοίκηση - το πιθανότερο με αγορά και όχι επ' ανδραγαθία, αφού η Βενετία δεν είχε βρεθεί σε πόλεμο μετά το 1718.

Σημαντικότερος εκπρόσωπος της οικογένειας είναι ο ιστορικός και λογοτέχνης Ερμάννος Λούντζης (1806 - 1868).

## Μέλη

* Πέτρος Λούντζης, γενάρχης της οικογένειας
** Νικόλαος Λούντζης, κόμης (από το 1789) και απόγονος του Πέτρου
** Μάρκος Λούντζης, κόμης (από το 1789) και απόγονος του Πέτρου
*** Αναστάσιος Λούντζης (1764 - 1810), κόμης και γιος του μάρκου
****Ερμάννος Λούντζης (1806 - 1868), λογοτέχνης, ιστορικός, βουλευτής και γιος του Αναστασίου
***** Νικόλαος - Ιωάννης Λούντζης, δημοσιογράφος, βουλευτής και γιος του Ερμάννου
***** Αναστάσιος Λούντζης (1841 - 1913), δήμαρχος Ζακύνθου, βουλευτή και γιος του Ερμάννου
****** Αλεξάνδρα Λούντζη, σύζυγος Φίλιππου Καρρέρ και κόρη του Αναστασίου
****** Αβιγαήλ Λούντζη (1900 - 1980), σύζυγος Αναστασίου Νικοκάβουρα και κόρη του Αναστασίου
****** Αλέξανδρος Λούντζης (1904 - 1963), γεωπόνος, κτηματίας και γιος του Αναστασίου
******* Νίκος Λούντζης (1936), νομικός, ιστοριοδίφης, κάτοχος του οικογενειακού αρχείου και γιος του Αλέξανδρου
****** Ερμάννος Λούντζος (1894 - 1958), γιος του Αναστασίου
**** Νικολός Κορράδος (ή Κουράδος) Ναθαναήλ Λούντζης (1798 - 1885), διανοούμενος, φίλος του Διονύσιου Σολωμού, σύζυγος Αννέτας Δημητρίου Σολωμού και γιος του Αναστασίου
***** Δημήτριος Λούντζης - Σολωμός (1848 - 1915), γιος του Νικολού
****** Νανά Λούντζη, κάτοχος οικογενειακού αρχείου και κόρη του Δημητρίου
***** Ελένη Λούντζη - Σολωμού, σύζυγος Ιωάννη Μερκάτη και κόρη της Αννέτας
****** Αγγελική - Διονυσία Μερκάτη (1909 - 2008), σύζυγος Χαράλαμπου Λ. Ζώη και κόρη της Ελένης
**** Ιωάννης - Γουλιέλμος Λούντζος (1801 - 1838), γιος του Αναστασίου
*** Φραγκίσμος Λούντζης, κόμης και γιος του Μάρκου

## Παραπομπές


Κατηγορία:Ελληνικές οικογένειες
Πράξεις της Ένωσης 1707

Το **Νομοσχέδιο για την Ένωση του 1707**, που ψηφίστηκε από τα κοινοβούλια της Σκωτίας και της Αγγλίας, προέβλεπε την ένωση των δύο βασιλείων σε ένα, και άρα τη δημιουργία του Ηνωμένου Βασιλείου της Μεγάλης Βρετανίας. Ψηφίστηκε πρώτα στο κοινοβούλιο της Αγγλίας το 1706, ως "Νομοσχέδιο για την Ένωση με τη Σκωτία", ενώ το 1707 ψηφίστηκε στο κοινοβούλιο της Σκωτίας ως "Νομοσχέδιο για την Ένωση με την Αγγλία".

## Προηγούμενες προσπάθειες ένωσης
Ήδη από το 1606, 1667 και 1689 υπήρξαν προσπάθειες να ενωθούν οι δύο χώρες, οι οποίες συνδέονται με προσωπική ένωση, και με πολιτικούς όρους. Τώρα, όμως, τα δύο κοινοβούλια υποστήριζαν τη Συνθήκη, αν και για αρκετά διαφορετικούς λόγους.

## Διαδικασία
Η Συνθήκη της Ένωσης αποτελούταν από 25 άρθρα, εκ των οποίων τα 15 είναι οικονομικού χαρακτήρα. Στη Σκωτία, το Κοινοβούλιο ψήφισε χωριστά το κάθε άρθρο και κάποιες ρήτρες συζητήθηκαν λεπτομερέστερα στις εξειδικευμένες επιτροπές. Το άρθρο 1 της συμφωνίας, που αναφέρονται με τη συγχώνευση των δύο χωρών σε μια ένωση ψηφίστηκε στις 4 Νοεμβρίου του 1706, με 116 υπέρ και 83 ψήφους κατά. Για να μειώσει την αντίσταση της Εκκλησίας της Σκωτίας, το Κοινοβούλιο της Σκωτίας πέρασε έναν επιπλέον νόμο που χορήγησε προτεραιότητα σε αυτήν όσον αφορά τα θρησκευτικά θέματα. Η σύμβαση στο σύνολό της υπερψηφίστηκε στις 16 Φεβρουάριο του 1707 με 110 - 69 ψήφους.
Η Union Jack, η νέα σημαία, είναι αποτέλεσμα των συμφωνιών της Ένωσης.

## Αίτια
Τα αίτια της Ένωσης διαφέρουν από ιστορικό σε ιστορικό. Κάποιοι ισχυρίζονται ότι ψηφίστηκε από τους Σκωτσέζους ώστε να τους βοηθήσει η Αγγλία με τα οικονομικά προβλήματα που αντιμετώπιζαν. Άλλοι πάλι θεωρούν δεδομένο ως κίνητρο και την δωροδοκία. Από τη μεριά των Άγγλων τα κίνητρα φαίνονται πιο καθαρά. Μετά από 100 χρόνια ουσιαστικής κατάκτησης της Σκωτίας, και του θανάτου του βασιλιά υπό τον οποίον τα δύο στέμματα βρίσκονταν σε προσωπική ένωση, η Αγγλία δεν ήθελε να αποσχιστεί η Σκωτία, ενώ, φοβόταν και συμμαχία με τους αντιπάλους της.

## Παραπομπές


Κατηγορία:Ιστορία της Σκωτίας
Κατηγορία:Ιστορία της Αγγλίας